

**מפגש למידה למנהלי קייטנות וצהרונים במועצות האזוריות עם עו"ד נועה בן אריה**

במהלך השלוש שנים האחרונות התווספו למערך החינוך 3 תכניות משלימות למידה + חוק פיקוח מחירי קייטנות:

|  |  |  |  |  |  |
| --- | --- | --- | --- | --- | --- |
|  | **"ניצנים"** | **חוק פיקוח הצהרונים** | **"ניצנים" בחופשות(בי"ס של החגים)** | **בית הספר של החופש הגדול** | **חוק פיקוח על הקייטנות** |
| **אוכלוסיית היעד** | כיתות א' ב' (כל הרשויות)גנ"י (סוציו 1-5)מסתיים ב 30/6 | גנ"י – כיתות ג'מסתיים ב 30/6 | כיתות א' ב' – כל הרשויות  | כיתות א'- ג' 1-21/7 | גנ"י – עד כיתות ו'(לא במהלך שנת הלימודים)1/7-31/8 |
| **מקור נורמטיבי סוג האסדרה** | קול קורא (תוכנית הסבסוד ביוזמת הממשלה) | חקיקה ראשית | קול קורא (תוכנית סבסוד ביוזמת הממשלה) | קול קורא | חקיקה ראשית |
| **תחולה** | חינוך רגיל, חנ"מ (שאין לו מסגרת צהרון), מוכש"ר | חינוך רגיל, חנ"מ, מוכש"ר | כמו ניצנים + מצטרפים חדשים לפי היצע קיים) | חינוך רגיל, מוכש"ר | חינוך רגיל |
| **מועד ביצוע** | ספטמבר 2017 עד סוף שנת הלימודים 30/6 | ספטמבר 2017 ספטמבר 2018 | פסח 2018 | תשס"ד/ה | קיץ 2018 |
| **חובת ביצוע** | אין (מענה וולנטארי לקול קורא) | אין, אלא אם הרשות מפעילה צהרונים במוסדות חינוך וציבור | אין (מענה וולנטארי לקול קורא) | לפי ביקוש | כל עוד הרשות מארגנת קייטנות |
| **גורם מפקח** | משרד החינוך | משרד החינוך | משרד החינוך | משרד החינוך | משרד הפנים |



**להלן עיקרי הנושאים שעלו במפגש:**

* **תוכנית "ניצנים" צהרונים חברתיים:**
* מתקיימות במקביל שתי רגולציות לאותה מסגרת חינוכית (גן – א-ג): תוכנית "ניצנים" וחוק היקוח מחירי צהרונים..
* "ניצנים בחופשות" = בי"ס של החגים פועל על פי הקריטריונים של תוכנית "ניצנים" בצהרונים אבל פתוח לכלל ילדי המועצה (גם לאלה שאינם בצהרון).
* יש לשים לב, כי למרות ש"ניצנים בחופשות" מתקיים בזמן חופשה, הוא אינו קייטנה.
* תוכנית "ניצנים" מתקיימת רק במהלך שנת הלימודים (ספטמבר עד יוני)
מי שנכנס בתחילת השנה לתוכנית אינו משלם תוספת על חופשות, מי שמצטרף רק לחופשות משלם
105 ₪ ליום ארוך (8:00-16:00)
* מועצה שנכנסה לתוכנית "ניצנים" השנה ובחרה במהלך השנה גם לקחת חלק בתוכנית "ניצנים בחופשות" (5 ימי פסח), אך לא קיימה ועדת היגוי רשותית ובה הוחלט מה לעשות עם כספי הסבסוד שניתנו מהמדינה (הרחבת פעילות או הגדלת כוח אדם) - נדרשת להחזיר להורים את כספי הסבסוד שניתנו מהמדינה.
* "ניצנים" היא תוכנית בה קיים מודל תמיכה שונה ללקוחות על פי מודל הבית ספרי ואשכול סוציואקונומי.
* ביס של החופש הגדול פועל בין ה 1/7 ועד ה 21/7 בין השעות 8:00 – 13:00 והוא איננו קייטנה.
הפעילות המתקיימת לאחר שעות אלו (13:00-16:00)הינה קייטנה לכל דבר ועל כן נדרש רישוי קייטנות כחוק (צהרון מתקיים רק במהלך שנת הלימודים ולא בחופשת יולי אוגוסט).
* בחוק פיקוח הצהרונים יש אפשרות לצהרון בוקר, ויכול להיות מסגרת פרטית.
* אם הצהרון מתקיים במבנה של הרשות, ובמקרקעין שלה, הוא חייב בפיקוח הצהרונים.
במידה וצהרון מתקיים במבנה פרטי השייך ליישוב ובבעלותו, לא ניתן להכיל עליו את חוק פיקוח על הצהרונים ומכאן שאינו מוגדר כצהרון, ולכן לא חייב בפיקוח.
* צו פיקוח הצהרונים לשנת הלימודים תשע"ט אינו שונה במהותו מהצו הקודם אבל יתייחס לשתי נקודות חשובות:
1. גודל קבוצה. תינתן תוספת של 50 ₪ לילד בעבור קבוצות קטנות.
2. שינוי משרת הרכז של הצהרונים והגדרת השכר.
* **חוק פיקוח קייטנות ציבורית** הוא תוצר של חוק הקייטנות. קייטנה איננה יכולה להיות תחת "ניצנים" כי תוכנית "ניצנים" מתקיימת רק במהלך שנת הלימודים ואינה מתקיימת בחופש הגדול.
* החוק אומר כי כל אימת שהרשות רוצה להמשיך את מפעל הקייטנות, היא חייבת להפעיל קייטנה אחת ציבורית מפוקחת. בהתאם לדרישת ההורים.
קבוצת קייטנה נורמטיבית בבית הספר = 66 ילדים
קבוצת קייטנה נורמטיבית בגן = 28 ילדים
אלה מספרי המינימום בכל חלוקה פנימית שרוצים.

מתחת למספרים אלה אין חובת הפעלת קייטנה ציבורית.

* לאור האמור לעיל קייטנות של קבוצות קטנות, מתחת למינימום, הן קייטנות מיוחדות.
לכן חשוב תמיד, קודם כל לבדוק את הביקוש, ורק לאחר שמוודאים כי אין ביקוש לקייטנות ציבוריות ולא מגיעים למינימום הנדרש, ניתן לפתוח קייטנה מיוחדות.
* חובתנו לקיים את הקייטנה הציבורית בסמוך למקום מגוריהם של הילדים ובאזור הרישום שלהם.
כמובן בהתאם לדרישת ההורים.
* חוק פיקוח מחירי הקייטנות אינו כולל הסעות ולכן ניתן לגבות הסעות בנפרד. או שההורים יביאו את הילדים עצמאית לקייטנה.
* קייטנה ציבורית מתקיימת לאורך 3 שבועות בין השעות 8:00-13:00.
ניתן להחליט שמקיימים תוספת לקייטנה של שבוע, שבועיים אוכל התארגנות אחרת.
לצורך תחשיב התוספת יש לגזור את המחיר היחסי מתוך מחיר הקייטנה המפוקח.

* משרד הפנים הוא המפקח על הקייטנות.
* החוק מגדיר את 'המה': מהי רמת הפיקוח, מי יפקח, איך תראה מסגרת הקייטנה, איפה היא מתקיימת ועוד
* הצו מגדיר את 'האיך': מחירים, שירות, סוגי מפעילים, טווחי מחירים, מפרטי הפעילות לפי גילאים, מרכיבי פעילות צהרים, מרכיבי פעילות בוקר ועוד.
* אם במועצה פועלת בבוקר קייטנה ציבורית ואין ביקוש מספיק להפעלת קבוצת מינימום של קייטנת המשך -ניתן לפתוח אחר הצהרים קייטנה פרטית.

אנחנו עובדים בקשר רצוף מול משרד החינוך בכל הנוגע לכל התוכניות החדשות על מנת לנסות ולהתאים במידת האפשר את הקריטריונים למרחב הכפרי.
להלן מספר הבנות אליהם הגענו עם משרד החינוך:

**הזנה – סוגיית חדרי האוכל בקיבוצים**
הדברים הבאים מוסכמים על חיים הלפרין וצילה זאבי – מנהלת ההזנה במלג"ם
1) חדר אוכל של יישוב יוכל להיחשב כספק מקומי אם יש לו רישוי עסק או קיבל אישור מווטרינר הרשות
 כולל התחייבות שלו לבקרה ומעקב במהלך השנה.
2) באחריות המועצה לדווח על ספקי המזון העובדים בתחומה, בכללם חדרי האוכל של הקיבוצים.
3) במידה והיישוב חילוני, נדרש מסמך נלווה המעיד על כך שאין דרישה ביישוב לתעודת כשרות.
4) מלג"ם יערכו ביקורת במטבחי הקיבוצים וחדרי האוכל שהוגשו בקול קורא, עוד לפני תחילת הלימודים,
 ויאשרו או ידרשו התאמות במידת הצורך
5) מלג"ם יערכו ביקורת ומעקב במטבחים וחדרי אוכל קיבוציים גם במהלך שנת הלימודים ובסמכותם
 לסגור חדר אכול/מטבח שלא עומד בקריטריונים.

**יוח"א** – מועצה שתחליט **לא** לקחת ארוחת צהרים מספק המזון של משרד החינוך, ותרכוש את האוכל לצהרון מחדר האוכל של היישוב לא תהיה זכאית לקבל הסבסוד של משרד החינוך.

**תשלום עבור ימי חופשה במהלך השנה במסגרת תוכנית "ניצנים" – תשע"ח**
במסגרת הקול קורא ניתן היה לרכוש 14 ימי חופש במחיר של 105 ₪ לחודש = 1050 לשנה
1050 לחלק ל 14 יום = 75 ₪ ליום ארוך (8:00-16:00)
השנה נכנסה תוכנית "ניצנים בחופשות" (בי"ס של החגים) רק בחופשת פסח.
תוכנית זו מסובסדת על ידי המדינה.
במקומות בהם נמשכה הפעילות כרגיל ולא התווסף כ"א או פעילות מיוחדת לחופשה – נדרש להחזיר את כספי הסבסוד להורים.
במקומות בהם ועדת ההיגוי של התוכנית, בשיתוף נציגות הורים, החליטה להשתמש בכספי הסבסוד להרחבת הפעילות ו/או תוספת כ"א – אין צורך בהחזרת כספים להורים.

**חובת התקנת גדרות סביב מבני החינוך ביישוב**
באחריות קב"ט המועצה לתת אישור לגדרות המקיפים את מבני החינוך. יכול להיות גדר הישוב או גדר התוחמת רק את מבני החינוך.

**קורסי הכוון**
ביקשנו לבדוק האם קורסי ההכוון שקיימים במועצות האזוריות בשיתוף משרד החינוך יכולים לכלול את ההכשרה בת 25 שעות אותם דורשת תוכנית הצהרונים.
בנוסף ביקשנו לבדוק את האפשרות שקורסים אלה המקנים למדריכים המסיימים אותם אישור לנהל קייטנות – יאפשרו להם גם אישור לניהול צהרון.

הנושא בטיפול ונעדכן לכשיהיו החלטות

**המלצת הצוות - מפגשים קהילתיים**

כפי שניתן להבין ולראות הפעלת כל התוכניות היא מורכבת ונדרש זמן וניסיון להבין את כל המכלול.
התושבים שלנו חשופים למידע, בעיקר דרך התקשורת, אך לא תמיד מודעים למהות התוכנית, להבדלים בין התוכניות ולעובדה שלכל תוכנית יש קריטריונים שונים לסבסוד והפעלה.
בשטח נוצר לא פעם בלבול, תסכול וכעס של התושבים שאינם מקבלים את מה שמגיע להם.

לנוכח האמור לעיל אנחנו ממליצים לכל מועצה לקיים את התהליכים הבאים:

* מפגשי הסברה לרכזי הגיל הרך והחינוך החברתי במועצה, יחד עם מנהלי קהילות היישובים במטרה להעביר את המידע בצורה ברורה ומובנת וליצור שפה משותפת בין כל הגורמים העוסקים/אחראיים על החינוך.
* לעודד מפגשים בתוך הקהילות עצמן, יחד עם ההורים ולהסביר את השינויים בחוקים, והתכניות החדשות.

אנחנו ממליצים שמנהלי החינוך ביישוב יחד עם הנהלת היישוב יובילו את המפגשים יהיו, כי אנחנו מאמינים
שמנהיגות קהילתית יכולה להפחית התנגדויות בעת ההרשמות והחתימה על החוזים.

לרשותכם בכל שאלה ועניין :

נועה צור ברוש - מנהלת ״רשת הגן הקיבוצי״, אגף חינוך, תנועה הקיבוצית 052-6851638

אורי פלד נקש – מנהל "שבילים" צפון, אגף החינוך, התנועה הקיבוצית 053-8268090

אפרת קרינסקי - מנהלת "שבילים" דרום, אגף החינוך, התנועה הקיבוצית 050-2463336

רינת חכים – מנהלת תחום חברה וקהילה, מרכז המועצות האזוריות 050-7600197